Bunyodkor futbol klubi Osiyo kuboklarida. Ushbu maqolada Toshkentning „Bunyodkor“ (Oʻzbekiston) futbol klubining Osiyo Futbol Konfederatsiyasi tomonidan tashkil etilgan xalqaro Osiyo klublari turnirlaridagi natijalari va yutuqlari taqdim etilgan. Osiyo kuboklarida „Bunyodkor“ hozircha faqat OChLda ishtirok etgan. Ilk mavsumi 2008-yildan buyon „Bunyodkor“ har mavsumda ushbu turnirga yoʻl olgan va hozir ham Oʻzbekiston va Osiyoning doimiy klublaridan biri boʻlib, har mavsumda bu turnirda uzluksiz ishtirok etadi. 2008-yil mavsumi. 2007-yilgi Oʻzbekiston chempionatida "Quruvchi" ikkinchi oʻrinni egallab, oʻz tarixida ilk bor OChL guruh bosqichiga yoʻllanmani qoʻlga kiritdi. 2008-yilgi Chempionlar ligasida „Quruvchi“ jamoasi oʻz guruhida birinchi oʻrinni egallab va keyinchalik nomini „Bunyodkor“ deb oʻzgartirilib debyut mavsumidayoq yarim finalgacha yetib bordi. 2009-yil mavsumi. 2009-yilgi mavsumda „Bunyodkor“ Chempionlar ligasida Oʻzbekiston chempioni sifatida ishtirok etgandi. Oʻz guruhida ikkinchi oʻrinni egallagan „Bunyodkor“ keyingi bosqichga yoʻl oldi va ilk Janubiy Koreyaning „Poxan Stilers“ jamoasiga qarshi uchrashuvda qatnashdi va imkoniyatni boy berib, Chempionlar ligasining chorak finaldan uyga yoʻl oldi. 2010-yil mavsumi. 2010-yilgi mavsumda „Bunyodkor“ ham amaldagi Oʻzbekiston Oliy ligasi chempioni sifatida Chempionlar ligasida ishtirok etgan. Oʻz guruhida ikkinchi oʻrinni egallagan „Bunyodkor“ navbatfagi bosqichda Saudiyaning „Al-Hilol“ klubiga 3:0 hisobida imkoniyatni boy berib, 1/8 finaldayoq toʻxtab qoldi. 2011-yil mavsumi. 2011-yilgi mavsumda „Bunyodkor“ CHempionlar ligasida amaldagi Oʻzbekiston chempioni sifatida uchinchi marta ishtirok etdi. Joriy mavsumda „Bunyodkor“ pley-off bosqichida Eronning „Sepaxon“ jamoasiga 3:1 hisobida imkoniyatni boy berib, yana ikkinchi oʻrin bilan guruhdan chiqdi va yana 1/8 finalda toʻxtadi. 2012-yil mavsumi. 2012 yilgi mavsumda „Bunyodkor“ Chempionlar ligasida Oʻzbekistonning amaldagi chempioni sifatida toʻrtinchi bor ishtirok etdi. Bu safar klub odatdagidek gʻarbiy zonada emas, balki Chempionlar ligasining sharqiy zonasida ishtirok etdi, bu yerda uning raqiblari allaqachon Avstraliya, Janubiy Koreya va Yaponiya klublari edi. Oʻz guruhida yana ikkinchi oʻrinni egallagan „Bunyodkor“ 1/8 finalga chiqdi va Janubiy Koreyaning „Seongnam“ klubini 1:0 hisobida magʻlub etib, Avstraliyaning „Adelaida Yunayted“ klubi kutayotgan chorak finalga yoʻl oldi. „Adelaida Yunayted“ni umumiy 5:4 hisobida magʻlub etgan „Bunyodkor“ yarim finalga yoʻl oldi va Janubiy Koreyaning „Ulsan Xyunday“ klubiga umumiy 5:1 hisobida imkoniyatni boy berdi. 2013-yil mavsumi. 2013-yilgi mavsumda „Bunyodkor“ soʻnggi besh yil ichida ilk bor Oʻzbekiston chempionati kumush medali sohibi sifatida, ikkinchi marta esa Chempionlar ligasining sharqiy zonasida Chempionlar ligasida ishtirok etdi. Oʻz guruhida birinchi oʻrinni egallagan „Bunyodkor“ Tailandning „Buriram Yunayted“ klubiga ikki uchrashuvda umumiy 2:1 hisobida imkoniyatni boy berib, 1/8 finalda toʻxtab qoldi. 2014-yil mavsumi. 2014-yilgi mavsumda „Bunyodkor“ Chempionlar ligasida Oʻzbekistonning amaldagi chempioni sifatida ishtirok etgandi. Oʻz guruhida ikkinchi oʻrinni egallagan „Bunyodkor“ Saudiyaning „Al-Hilol“ jamoasiga ikki uchrashuvda umumiy 4:0 hisobida imkoniyatni boy berib, yana 1/8 finalda toʻxtab qoldi. 2015 yil mavsumi. 2015-yilgi mavsumda „Bunyodkor“ oʻz tarixida birinchi marta pley-offning 3-bosqichidan boshlab Chempionlar ligasiga yoʻl oldi. Bunga „Bunyodkor“ ning 2014 yilgi Oʻzbekiston chempionati mavsumi yakunida toʻrtinchi oʻrinni egallagani sabab boʻldi. Pley-offda BAAning „Al-Jazira“ klubini magʻlub etgan „Bunyodkor“ Chempionlar ligasi guruh bosqichi yoʻllanmasini qoʻlga kiritdi. 2015-yilgi mavsum „Bunyodkor“ uchun Chempionlar ligasidagi oʻyinlari tarixidagi eng yomoni boʻldi va guruh bosqichi yakunlariga koʻra, klub soʻnggi oʻrinni egallab, 1/8 finalga chiqa olmadi. 2016-yil mavsumi. 2016-yilgi mavsumda „Bunyodkor“ oʻz tarixida ikkinchi marta pley-offning 3-bosqichidan boshlab Chempionlar ligasiga yoʻl oldi. Bunga „Bunyodkor“ ning 2015-yilgi Oʻzbekiston chempionati mavsumi yakunida yana toʻrtinchi oʻrinni egallagani sabab boʻldi. Mazkur turda „Bunyodkor“ Birlashgan Arab Amirliklarining „Al-Shabab“ klubini 2:0 hisobida magʻlub etib, guruh bosqichiga yoʻllanmani qoʻlga kiritdi. Mamlakatlar boʻyicha klublar bilan qarama-qarshiliklar statistikasi. "2016-yil 12-fevral holatiga koʻra statistik maʼlumotlar."